stanford-oval/wikipedia huggingface dataset:
Tabula Rogeriana

Tabula Rogerianan Euraasiaa ja Pohjois-Afrikkaa esittävä kartta.
Tabula Rogeriana (arab. نزهة المشتاق في اختراق الآفاق. Nuzhat al-mushtāq fi'khtirāq al-āfāq eli Kertomus matkoista kaukaisiin maihin) on arabialaisen maantieteilijän al-Idrisin vuonna 1154 valmistunut maailmankartasto. Hän laati sen Palermossa Sisilian ensimmäisen kuninkaan Roger II:n hovissa, jonka mukaan kartta on myös saanut tunnetuimman nimensä. Varsinaisten karttapiirrosten lisäksi se käsittää tekstiosuuden selityksineen.
Kartta

Al-Idrisi aloitti arabiankielisen teoksensa laatimisen vuonna 1138 ja jatkoi työtään yli 15 vuoden ajan. Se on jaettu seitsemään eri osaan kreikkalaisen Ptolemaioksen tuhat vuotta aikaisemmin luoman ilmastovyöhykkeiden järjestelmän mukaan. Jokainen kirjan seitsemästä osasta on vielä jaettu kymmeneen kappaleeseen. Kartta käsittää Euraasian mantereen kokonaisuudessaan sekä lisäksi Pohjois-Afrikan. Se oli aikansa täsmällisin esitys silloisesta eurooppalaisten tuntemasta maailmasta ja säilyi sellaisena seuraavan kolmen vuosisadan ajan. Tekstiosuus sisältää tarkkoja kuvauksia eri alueiden maantieteestä, kulttuurista sekä poliittisesta- ja talouselämästä.
Al-Idrisi ei koonnut kartastoaan omien tutkimusmatkojensa perusteella, vaan haastatteli suuret määrät Roger II:n hovissa vierailleita henkilöitä, jotka olivat kiertäneet eri puolilla maailmaa. Hän sisällytti teokseensa vain sellaisia tietoja, joita useat eri kertojat pystyivät vahvistamaan ja jätti pois ristiriitaiset kertomukset sekä kaiken, jota piti epäluotettavana. Tabula Rogerianan ensimmäinen kopio kaiverrettiin hopealevyille ja se painoi noin 150 kiloa.
Suomea koskeva kuvaus

Tabula Rogeriana käsittää myös kartat Pohjois-Euroopasta. Suomea koskevat kuvaukset sisältyvät teoksen VII luvun osiin 3–5. Idrisi mainitsee Finnmark- sekä Tabast-nimiset alueet, joiden on arveltu tarkoittaneen Lounais-Suomea (Finland) sekä Hämettä (Tavast). Lounais-Suomesta hän ilmeisesti erehdyksessä käyttää nimitystä Finnmark. Idrisi kertoo myös kolmesta niissä sijaitsevasta kaupungista tai kauppapaikasta. Nimet ovat kuitenkin arabiankielisissä muodoissaan vääristyneet niin, ettei niitä pystytä varmuudella tunnistamaan. Mainitut nimet ovat Ragvalda, Qalamark sekä nimi, joka on tulkittu muun muassa muodossa Aboa, jolloin se tarkoittaisi Turkua.
Lainaus Tabula Rogerianan VII luvun 4. osasta, käännös O. J. Tuulion artikkelista vuodelta 1936:
Idrisi ilmoittaa tekstissään Ragvaldan sekä Qalamarkin etäisyyksiä Ruotsissa ja Virossa sijaitseviin paikkoihin, muun muassa Sigtunan kaupunkiin sekä Mälarenin suulle. Lainauksessa esiintyvä Qotelwjoki tarkoittaa Götajokea, jonka Idrisi Tuulion tulkinnan mukaan sekoittaa Mälareniin. Ragvaldan paikaksi on ehdotettu yleisimmin Ulvilan Ravanissa (ruots. Ragvaldsby) sijaitsevaa Liikistön aluetta. Qalamarkin puolestaan on katsottu tarkoittavan Kalantia, mutta joidenkin tutkijoiden mukaan myös Ruotsissa sijaitsevaa Kalmaria. Kaikki tulkinnat ovat kuitenkin kiistanalaisia. Lisäksi Idrisi mainitsee "amatsonien saaren", joka on myöhemmin sijoitettu Turun saaristoon.
Aiheesta muualla

Tabula Rogerianan verkkoversio
Tabula Rogerianan Suomea koskeva sivu.
Teen Wolf (vuoden 2011 televisiosarja)

| Teen Wolf |
| --- | --- |

Tyyli:  draama, toiminta, kauhu
Luoja(t):  Jeff Davis
Pääosissa:  Tyler Posey Crystal Reed Dylan O’Brien Tyler Hoechlin Holland Roden Dylan Sprayberry Arden Cho Shelley Hennig
Alkuperämaa:   Yhdysvallat
Alkuperäiskieli:  englanti
Verkko:   MTV  Netflix
Esitetty:  5. kesäkuuta 2011 – 24. syyskuuta 2017
Tuotantokausia:  6
Jaksoja:  100
Ikäraja:  
Sisältömerkintä:     
Tuotanto
Tuottaja(t):  Joseph Genier
Aiheesta muualla
Virallinen sivusto
IMDb 
Teen Wolf on Jeff Davisin MTV:lle luoma yhdysvaltalainen nuortensarja, joka perustuu löyhästi vuoden 1985 elokuvaan Teen Wolf, eli ihmissusi teini-iässä. Sarjan päähenkilö on Tyler Poseyn esittämä teini-ikäinen Scott McCall, joka muuttuu ihmissuden pureman jälkeen itsekin ihmissudeksi. Sarjaa tehtiin vuosina 2011–2017 kuusi tuotantokautta, jotka sisältävät yhteensä 100 jaksoa.
Rooleissa

| 0 | 1 | 2 |
| --- | --- | --- |
|   Tyler Posey   | … |   Scott McCall   |
|   Crystal Reed   | … |   Allison Argent (kaudet 1–3, sekä kaudessa 5 jaksossa 18 esitti Maid of Gevaudan eli Gevaudanin neitoa)   |
|   Dylan O’Brien   | … |   Stiles Stilinski   |
|   Tyler Hoechlin   | … |   Derek Hale (kaudet 1–4, 6)   |
|   Holland Roden   | … |   Lydia Martin   |
|   Colton Haynes   | … |   Jackson Whittemore (kaudet 1–2, 6)   |
|   Shelley Hennig   | … |   Malia Tate (Ensiesiintyminen kaudessa 3B ja myöhemmin kaudessa 4 liittyy laumaan)   |
|   Arden Cho   | … |   Kira Yukimura (kaudet 3-5)   |
|   Dylan Sprayberry   | … |   Liam Dunbar (kaudesta 4 alkaen)   |
|   Linden Ashby   | … |   Sheriffi Stilinski   |
|   Melissa Ponzio   | … |   Melissa McCall   |
|   JR Bourne   | … |   Christoffer Argent   |
|   Ryan Kelley   | … |   Jordan Parrish (kaudesta 3 alkaen, liittyy laumaan kaudella 4 kun saa tietää olevansa hellhound eli hornakoira/helvettikoira)   |
|   Seth Gillman   | … |   Alan Deaton   |
|   Ian Bohen   | … |   Peter Hale (kaudet 1-4 ja 6)   |
|   Orny Adams   | … |   Valmentaja Bobby Finstock   |
|   Daniel Sharman   | … |   Isaac Lahey (kaudet 2-3)   |
|   Cody Christian   | … |   Theo Raeken (kaudesta 5 alkaen)   |
|   Keahu Kahuanui   | … |   Danny Mahealani (kaudet 1-3)   |
|   Max Carver   | … |   Aiden Steiner (kaudet 3, 5)   |
|   Charlie Carver   | … |   Ethan Steiner (kaudet 3, 6)   |
|   Tom Choi   | … |   Ken Yukimura (kaudet 3-5)   |
|   Eaddy Mays   | … |   Victoria Argent (kaudet 1-2, 3 kaudessa näkyy muistoissa joita ei ole ennen näytetty)   |
|   Jill Wagner   | … |   Kate Argent (kaudet 1 ja 4, ilmestyy ensimmäisen kerran kuoleman jälkeen kauden 3B viimeisessä jaksossa ihmisjaguaarina)   |
|   Susan Walters   | … |   Natalie Martin   |
|   Matthew Del Negro   | … |   Rafael McCall (kaudesta 3 alkaen)   |
|   Khylin Rhambo   | … |   Mason Hewitt (kaudesta 4 alkaen)   |
|   Tamlyn Tomita   | … |   Noshiko Yukimura (kaudesta 3 alkaen)   |
|   Sinqua Walls   | … |   Vernon Boyd (kaudet 2-3)   |
|   Bianca Lawson   | … |   Marin Morrell (kaudet 2-3)   |
|   Michael Hogan   | … |   Gerard Argent (kaudesta 2 alkaen)   |
|   Meagan Tandy   | … |   Braeden (kaudet 3-5)   |
|   Adelaide Kane   | … |   Cora Hale (kausi 3)   |
|   Gideon Emery   | … |   Deucalion (kaudesta 3 alkaen)   |
|   Gage Golightly   | … |   Erica Reyes (kaudet 2-3)   |
|   Haley Webb   | … |   Jennifer Blake (kaudet 3, 6)   |
|   Stephen Lunsford   | … |   Matt Daehler (kausi 2)   |
|   Felisha Terrell   | … |   Kali (kausi 3)   |
|   Maya Eshet   | … |   Meredith Walker (kaudet 3-5)   |
|   Cody Saintgnue   | … |   Brett Talbot (kaudesta 4 alkaen)   |
|   Victoria Moroles   | … |   Hayden Romero (kaudesta 5 alkaen)   |
|   Sibongile Mlambo   | … |   Tamora Monroe (kausi 6B)    |
Tuotanto

Teen Wolfin ensimmäinen, toinen ja neljäs tuotantokausi sisältävät 12 jaksoa, kolmas on jaettu kahteen osaan, jotka molemmat koostuvat kahdestatoista jaksosta. Sarjan viides kausi on 20 jakson pituinen ja jaettu jälleen kahteen osaan, kuten myös kuudes kausi. Sarja päättyi kuudenteen kauteen, jonka päätösjakso esitettiin Yhdysvalloissa 24. syyskuuta 2017.
Sarjan jaksot ovat kestoltaan noin 40–45-minuuttisia.
No One Is Innocent

| ”No One Is Innocent” Sex Pistols |
| --- | --- | --- |

Singlen tiedot
 Albumilta: The Great Rock 'n' Roll Swindle
 Julkaistu: Kesäkuussa 1978
 Tuottaja(t): Dave Goodman
 Tyylilaji: punk rock
 Kesto: 02.59
 Levy-yhtiö: Virgin
Sex Pistolsin muut singlet
| ”Holidays in the Sun” 1977 | ”No One Is Innocent” 1978 | ”Something Else” 1979 |
”No One Is Innocent” on brittiläisen punk-yhtye Sex Pistolsin kappale, joka julkaistiin kesäkuussa 1978 kahden a-puolen singlellä. Se äänitettiin Brasiliassa laulaja Johnny Rottenin eroamisen jälkeen, eikä myöskään Sid Vicious saapunut paikalle, joten kappaleessa soittavat alkuperäisestä yhtyeestä vain rumpali Paul Cook ja kitaristi Steve Jones. Kappaleessa laulaa kuuluisa brittiläinen junaryöstäjä Ronnie Biggs.  Kappaleen tekijöiksi on merkitty Cook, Jones ja Biggs.
Singlen toisella puolella on Sex Pistolsin basistin Sid Viciousin laulama versio Frank Sinatran tunnetuksi tekemästä kappaleesta "My Way". Kappaleen tekijöiksi on merkitty Francois, Revaux ja Anka.
Singlen molemmat kappaleet julkaistiin yhtyeen soundtrack-albumilla The Great Rock 'n' Roll Swindle vuonna 1979 ja vuonna 1980 yhtyeen kokoelma-albumilla Flogging a Dead Horse.
Suomalainen punk-yhtye Karanteeni levytti "No One is Innocent" -kappaleesta suomenkielisen version "Kaljupäinen gangsteri", jonka sanoitti Harri Konttinen.
The Boatlift

| The Boatlift Pitbull |
| --- | --- | --- |

Studioalbumin tiedot
 Julkaistu:  31. lokakuuta 2007    27. marraskuuta 2007    4. joulukuuta 2007
 Tuottaja(t): Lil Jon, Mr. Collipark, Nitti, Soundz, Diaz Brothers, Play-n-Skillz
 Tyylilaji: rap, reggaeton
 Kesto: 58.43
 Levy-yhtiö: Poe Boy, TVT
Listasijoitukset
  50.
Pitbullin muut julkaisut
| El Mariel 2006 | The Boatlift 2007 | Rebelution 2009 |
Singlet albumilta The Boatlift
 ”Go Girl” Julkaistu: 2007  ”The Anthem” Julkaistu: 4. maaliskuuta 2007  ”Sticky Icky” Julkaistu: 15. toukokuuta 2007  ”Secret Admirer” Julkaistu: 27. marraskuuta 2007
The Boatlift on rap-artisti Pitbullin kolmas studioalbumi, joka julkaistiin 27. marraskuuta 2007.
Albumi debytoi Yhdysvalloissa Billboard 200 -listan sijalla 50.
Kappaleet

| # | Kappale | Tuottaja(t) | Vieraileva(t) artisti(t) | Pituus |
| --- | --- | --- | --- | --- |
| 1 | A Little Story (Intro) | Wrek |  | 1:08 |
| 2 | Go Girl | Soundz | Trina & Young Boss | 3:49 |
| 3 | Dukey Love | Mr. Collipark | Trick Daddy & Fabo | 3:45 |
| 4 | I Don't See 'Em | Tru | Cubo & AIM | 3:59 |
| 5 | Midnight | Vein | Casely | 3:32 |
| 6 | Ying & the Yang | Lil Jon |  | 3:27 |
| 7 | The Anthem | Lil Jon | Lil Jon | 4:05 |
| 8 | The Truth (Interlude) |  |  | 0:54 |
| 9 | Candyman | Brown Thugz | Twista | 3:11 |
| 10 | Sticky Icky | Lil Jon | Jim Jones | 4:42 |
| 11 | My Life | Drop & Deadbeats | Jason Derulo | 3:44 |
| 12 | Secret Admirer | Play-N-Skillz | Lloyd | 3:18 |
| 13 | Get Up/Levantate | Play-N-Skillz |  | 3:17 |
| 14 | Fuego (DJ Budda Remix) | Mr. Collipark | Don Omar | 3:49 |
| 15 | Stripper Pole (Remix) | Eddie Perez | Toby Love | 3:56 |
| 16 | Un Poquito | 110% pure | Yung Berg | 3:42 |
| 17 | Tell Me (Remix) | Lil Jon | Frankie J & Ken-Y | 4:34 |
| 18 | Mr. 305 (Outro) |  |  | 0:45 |
Arvostelut

Metacritic: 69/100
AllMusic:
No One (Alicia Keysin kappale)

| ”No One” Alicia Keys |
| --- | --- | --- |

Singlen tiedot
 Albumilta: As I Am
 Äänitetty : 2006; Glenwood Place Studios (Burbank, Kalifornia) Oven Studios (Long Island, New York)
 Julkaistu: 11. syyskuuta 2007
 Formaatti: CD single, digitaalinen lataus, 12″
 Tuottaja(t): Alicia Keys, Kerry ”Krucial” Brothers, Dirty Harry
 Tyylilaji: R&B, soul
 Kesto: 04.13
 Levy-yhtiö: J
Alicia Keysin muut singlet
| ”Every Little Bit Hurts” 2005 | ”No One” 2007 | ”Like You'll Never See Me Again” 2007 |
”No One” on yhdysvaltalaisen laulaja-lauluntekijän Alicia Keysin kappale hänen kolmannelta As I Am -studioalbumiltaan. Sen sanoittivat ja tuottivat Keys, Kerry Brothers, Jr. sekä George M. Harry, ja se julkaistiin albumin johdantosinglenä syyskuussa 2007. Se oli Keysin siihenastisen uran suurin hitti, joka saavutti lukuisten singlelistojen kärkiä, mukaan lukien Billboard Hot 100:n viideksi peräkkäiseksi viikoksi sekä Hot R&B/Hip-Hop Songs -listan kymmeneksi peräkkäiseksi viikoksi. Se on hänen toinen soolouralla julkaisemansa Yhdysvaltain singlelistan kärjen saavuttanut kappale vuonna 2001 julkaistun kappaleen ”Fallin’” jälkeen. Vuonna 2008 ”No One” listattiin ”Billboard Hot 100 All-Time Top Songs” -listan 42. sijalle sekä Top Billboard Hot 100 R&B/hip-hop songs -listan 14. sijalle. Vuonna 2009 kappale sijoittui Billboard Hot 100 -listan vuosikymmenen päätöslistan kuudenneksi. Se sijoittui myös Billboardin "Hot 100 55th Anniversary: The All-Time Top 100 Songs" -listan 48. sijalle.
”No One” voitti 10. helmikuuta 2008 pidetyssä vuoden 2008 Grammy-palkintogaalassa kategorioissa ”paras naisartistin R&B-lauluesitys” ja ”paras R&B-kappale”. Seremonian aikana Keys esitti sen duettona John Mayerin kanssa. Kappale oli myös vuoden 2008 kuunnelluin kappale Yhdysvaltain radioissa 3,08 miljardilla kuuntelijalla. Kappaletta on myyty yli neljä miljoonaa maksullista latausta Yhdysvalloissa.
Käännös suomeksi
No One

No One voi tarkoittaa ainakin seuraavia:
No One, yhtye
”No-One”, 2 Unlimited -yhtyeen kappale vuodelta 1994
”No-One”, Dark Tranquillityn kappale albumilta Projector
”No One”, kappale Fear Factoryn vuoden 2001 albumilta Digimortal
”No One”, Quasin vuoden 2003 kappale albumilta Hot Shit!
”No One”, Aly & AJ:n kappale vuodelta 2005
”No One”, Alicia Keysin kappale vuodelta 2007
No One, eteläkorealaisen F.Cuz-poikabändin EP-julkaisu vuodelta 2010
”No One”, Maja Keucin kappale vuodelta 2011.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”No One”, voi hakea sivunnimihaulla, laajalla sivunnimihaulla tai tekstihaulla.
Tappisolu

Tappisolutyyppien (S, M, L) normalisoidut herkkyyskäyrät valon eri aallonpituuksille.
Tappisolun rakenne
Tappisolut ovat silmän verkkokalvolla sijaitsevia valon aistimiseen erikoistuneita soluja. Silmän valoherkät solut on nimetty sauvasoluiksi ja tappisoluiksi, joista tappisoluilla on värihavainnoissa tärkeä osa.
Tappisoluissa on kussakin yhtä pigmenttiä, jonka mukaan solut ovat herkkiä eri aallonpituusalueille.  Värierottelukyky perustuu solujen sisältämien pigmenttien energiatiloihin. Valon absorptio materiaaliin riippuu siitä kuinka hyvin sen fotonien energia vastaa materiaalin energiatilojen välisiä eroja.  Pitkäaaltoisen (punaisen) valon fotonien energia on pienempi kuin lyhytaaltoisen (sinisen) valon energia ja siten solun pigmenttien kemiallinen koostumus vaikuttaa siihen, minkä väriselle valolle ne ovat herkkiä. Lyhyelle aallonpituudelle (sinistä lähellä oleville värisävyille) herkkiä tappisoluja on vähiten, keskipitkän alueen soluja 20-kertaisesti ja pitkään aallonpituusalueeseen keskittyneistä soluja noin 40-kertaisesti lyhyeen alueeseen erikoistuneiden solujen määrä.
Tappisolut ovat jakautuneet epäsäännöllisesti koko silmän takaosaan, mutta niitä on eniten foveaksi kutsutussa verkkokalvon keskiosassa.   Ihmisen silmässä tappisoluja on 5–6 miljoonaa. Niiden halkaisija on 2–8 mikronia.
Väriaisti

Tappisolut aistivat valon aallonpituuden eivätkä ole niin valoherkkiä kuin sauvasolut. Tappisolut tarvitsevat suuremman energiamäärän kuin sauvasolut ja hämärässä värinäkö katoaa kokonaan.
Ihmisellä tappisoluja on yleensä kolmea eri tyyppiä, jotka ovat herkistyneet valon eri aallonpituuksille. Kukin tappisolu on herkkä tietyllä aallonpituusvälillä (punaiseksi kutsuttu solutyyppi on herkin oranssinkeltaisen valon aallonpituudella). Siniselle alueelle herkkää pigmenttiä sisältävät solut ovat herkimmillään valolle, jonka aallonpituus on noin 445 nm, eivätkä pysty havainnoimaan aallonpituudeltaan 520 nm ylittävää valoa. Kahta muuta pigmenttiä sisältävät solut pystyvät sen sijaan havainnoimaan kaikkia valon aallonpituuksia. Vihreiksi kutsuttujen solujen herkkyyshuippu on aallonpituuden 535 nm ja punaisiksi kutsuttujen, pitkään aallonpituusalueeseen keskittyneiden solujen 575 nm kohdalla.
Aiheesta muualla

Kuvia tai muita tiedostoja aiheesta Tappisolu Wikimedia Commonsissa
No One (Maja Keucin kappale)

| No One> Kappaleen tiedot |
| --- | --- |
Esittäjä(t):  Maja Keuc
Julkaistu:  2011
Säveltäjä(t):  Matjaž Vlašič
Sanoittaja(t):  Urša Vlašič
Euroviisutiedot
Vuosi:  2011
Maa:  Slovenia
Kieli:  englanti
Sijoitus:  13.
Pisteet:  96
Sijoitus semifinaalissa:  3.
Pisteet semifinaalissa:  112
No One on slovenialaisen Maja Keucin kappale, jonka hän esitti maansa edustuskappaleena vuoden 2011 euroviisuissa. Kappale kilpaili toisessa semifinaalissa, jossa se sai 112 pistettä, sijoittui kolmanneksi ja pääsi siten finaaliin. Finaalissa se sijoittui kolmanneksitoista 96 pisteellä.
Kappale voitti Slovenian karsinnat sloveniankielisenä nimellä Vanilja, mutta kansainvälisiin euroviisuihin kappale käännettiin englanniksi.
Tabula Hungariae

Tabula Hungariae, Ingolstadt, 1528.
Tabula Hungariae (myös Lázárin kartta) on vanhin säilynyt kartta nykyisen Unkarin alueesta. Kartan laatijana pidetään unkarilaista Lázár deák, ja se on tehty ennen vuotta 1528. Kartta lisättiin Unescon Maailman muisti -ohjelman rekisteriin vuonna 2007.
Kuvaus

Kartta on kooltaan noin 65 × 85 cm, ja se on piirretty niin, että kartassa ylhäällä on luode. Karttaan on piirretty Unkarin kuningaskunnan asutukset ja maamerkit 1500-luvun alussa. Kartan etelässä sijaitsevia alueita hallitsivat ottomaanit, ja ne on merkitty karttaan eri värillä. Koska karttaan on merkitty vain eteläpuoliset alueet, arvellaan, että kartta laadittiin valmisteltaessa ottomaaneja vastaan käytyä sotaa.
Kartan arvokkainta sisältöä ovat asuinpaikkojen nimet ja kuvaukset. Karttaan on merkitty noin 1 400 paikkaa, joista 1 270 on asuinpaikkoja.
Kartan alapuolella on kuvaus maasta saksaksi ja latinaksi.
Painatus

Kartta on painettu Georg Tannstetterin avustuksella Petrus Apianuksen kirjapainossa Ingolstadtissa, ja sen rahoitti Johannes Cuspinianus.
Perintö

Kartasta painettiin vain muutamia kappaleita, joista suurin osa on hävinnyt, joten tutkijat tunsivat sen ainoastaan kuvausten perusteella. 1880-luvun alussa kuitenkin löydettiin yksi säilynyt kartta. Karttaa säilytetään Széchényin kansalliskirjastossa.
Myöhemmät versiot

Alkuperäisestä kartasta tehtiin vuoteen 1552 mennessä useita kopioita, mutta ne eivät ole säilyneet. Vuoden 1552 jälkeenkin kartasta tehtiin versioita. Kartasta tunnetaan kuusi versiota:
Giovanni Andrea Vavassore (työskenteli 1510–1572), Venetsia, 1553
Pirro Ligorio (1496–1583), Rooma, 1558 (hävinnyt), 1599
Antonio Lafreri (1512–1577), Rooma, 1558, 1559, 156?
János Zsámboky (1531–1584), Wien, 1566
Claudio Duchetti (1554–1597), Rooma, 1577
Giovanni Orlandi (työskenteli 1600–1604), Rooma, 1602
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tabula Hungariae
Kartan esittämä alue.
Käännös suomeksi
Näennäisfysiikka

Näennäisfysiikka on näennäistiedettä, joka käyttää fysiikan kieltä ja menetelmiä. Sille on tyypillistä muillekin näennäistieteille tyypilliset puutteet kuten falsifioitavuuden ja vertaisarvioinnin puute. Näennäisfysiikaksi ei lasketa vanhentuneita teorioita, ei edes selvästi virheellisiä teorioita kuten Aristoteleen painovoimateoria. Osa vanhentuneista tai selityskyvyltään karkeista teorioista kuten Newtonin mekaniikka ovat tietyissä käytännön sovelluksissa edelleen käyttökelpoisia.
Aiheesta muualla

Michael Shermer & Pat Linse: Kuinka tunnistat huuhaan. Skeptikko, 2003, nro 3.
System Shock 2

| System Shock 2 |
| --- | --- |
Kehittäjä:  Looking Glass Studios, Irrational Games
Julkaisija:  Electronic Arts
Jakelija:  Steam, GOG.com, Humble Store ja Discord Store
Suunnittelija:  Ken Levine
Säveltäjä:  Eric Brosius
Pelimoottori:  Dark Engine
Julkaistu:  NA 11. elokuuta 1999
Lajityyppi:  toimintaroolipeli
Pelimuoto:  yksinpeli
Ikäluokitus:  ESRB: Alkaen 17 vuotta  USK 16 
Alusta:  Microsoft Windows, macOS ja Linux
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
System Shock 2 on Looking Glass Studiosin kehittämä toimintaroolipeli, joka on julkaistu vuonna 1999 Windowsille. 
Sen ovat tuottaneet yhteistyössä Irrational Games, Looking Glass Studios ja Electronic Arts.
Peli on seuraaja vuonna 1994 julkaistulle System Shockille.
Nightdive Studios on tehnyt pelin uusintajulkaisuversion vuonna 2013 ja on ilmoittanut työskentelevänsä parannetun version kehittämisessä. Nightdive kehittänyt myös aiemman pelin uusintaversion.
Tarina > Taustatarina

On kulunut 42 vuotta siitä, kun mielipuolinen tekoäly, Shodan, ensi kerran kukistettiin. Ihmiskunta elää yhä suuryritysten hallitsemassa dystopiassa. Teknologia on pitkälle kehittynyt ja ihmiskehoa on mahdollista muokata kyberneettisin implantein. Maapallon rajat ovat käyneet ahtaiksi ja monet ovat lähteneet etsimään onneaan lähiavaruuden siirtokunnista.
Pelaaminen

Peli yhdistelee ammuntapelin-, roolipelin- ja hiiviskelypelin elementtejä. Vaikka toiminta on keskeisessä osassa, perustuu viihdyttävyys myös vahvaan tunnelmalliseen tarinankerrontaan. Peli käyttää Dark Engine -pelimoottoria.
Peli on kuvattu ensimmäisestä persoonasta.
Peli on yhdistelmä toimintaa, ongelmanratkomista ja roolipelielementeillä lisättyä hahmonkehitystä. Kuvakulmana pelissä käytetään ensimmäisen persoonan kuvakulmaa. Pelaajalla on inventaario jossa hän säilyttää varusteita kuten aseita, panssareita, avaimia ja näiden lisäksi äänitteitä ja saapuneita viestejä. Inventaariolla on omat rajansa, joten pelaajan on aseiden ja muiden tarvikkeiden osalta päätettävä mitä ehdottomasti tarvitaan.
Pelissä ei ole varsinaisia tasoja vaan pelaaja kehittyy sitä mukaa kun hän saa kyberneettisiä moduuleja, joita käytetään eri kykyjen hankkimiseen ja parantamiseen. Fyysisten aseiden lisäksi pelaaja kykenee taistelemaan psioonisten kykyjen avulla. Aseet kuluvat käytön myötä ja muuttuvat käyttökelvottomiksi ellei pelaaja huolla niitä ja tietynlaisten aseiden huoltaminen taas vaatii korjaustaitojen tiettyä tasoa ja tiettyjen aseiden käyttäminen vaatii tiettyä asetaitoa.
Se mihin pelaaja erikoistuu parhaiten, ratkaistaan ennen varsinaisen pelin alkua tehtävässä jossa valitaan pelaajan erikoistuminen UNN (United Nations Nomitee) järjestön sisäisen haaran valinnalla. Laivasto erikoistuu tekniikkaan, erityisesti laitteiden hakkeroimiseen ja hallintaan, Merijalkaväki taas erikoistuu taisteluun ja OAS taas psioonisten kykyjen kehittämiseen ja niiden käytön harjaantumiseen. Tämän jälkeen pelaaja käy läpi "uravaiheen", jossa hän valitsee komennustehtäviä, joita ei varsinaisesti pelata vaan ne antavat tiettyjä kykyjä. Kun tämä vaihe on suoritettu, pelin tapahtumat alkavat.
Räiskinnän lisäksi pelin paino on osittain ympäristön tietokoneterminaalien hyödyntämisessä. Alus on täynnä erilaisia turva­kameroita joiden havaittua pelaajan, hälytys alkaa soida tietyn ajan ja lisää vihollisia ilmestyy pelaajan luo. Pelaaja voi tietokoneterminaalien avulla sammuttaa aluksen turvakamerat ja automaattiaseet hetkellisesti ja kykenee myös hakkeroimaan näitä automaattiaseita omalle puolelleen. Hakkerointi edellyttää, että pelaaja läpäisee minipelin, joka alkaa aina, kun jotain hakkeroidaan. Minipelissä on pieni ruutu jossa on viivalla yhdistettyjä neliöitä. Näistä neliöistä on saatava muodostettua kolmen neliön muodostama suora linja, jotta hakkerointi onnistuu. Pelissä on lisäksi ase- ja ruoka-automaatteja, joita hakkeroimalla pelaaja voi alentaa ammus- ja ruokatarvikkeiden hintaa.
Julkaisu ja vastaanotto

Pelin sanotaan auttaneen selviytymiskauhupelin määrittelyssä, mutta se ei ollut suuri menestys julkaisun aikaan. Peli julkaistiin Half-Life ja Deus Ex -pelien kanssa samaan aikaan. Pelin tekijänoikeuksien tilanne vaikeutti sen saatavuutta.
Peli sai IGN:n arvostelussa arvosanaksi 9/10.
Peli sai GameSpotin arvostelussa arvosanaksi 8.5/10.
Uusintaversio

Pelin uudelleen julkaisua vaikeutti, että sen oikeudet olivat jaettuna eri tahoille: Electronic Artsilla oli oikeus tavaramerkkiin kun taas Looking Glassin sulkemisen jälkeen oikeudet päätyivät Star Insurancelle ja Meadowbrook Insurancelle. Nightdive Studios teki työtä oikeuksien hankkimiseksi uusintajulkaisua varten, joka julkaistiin vuonna 2013. Vuonna 2019 Nightdive ilmoitti Enhanced Edition -version kehityksestä.
Aiheesta muualla

System Shock 2 MobyGamesissa (englanniksi)
Sshock2.com - Through the Looking Glass fanisivusto
System Shock 2 - Peliarvostelu - Pelit.fi[vanhentunut linkki]